text: To hårdt kvæstet i trafikulykke ved Rødding
  31 august 2013 kl. 13.08
  Tre biler tørnede lørdag ved middagstid sammen ved Rødding og to personer er hårdt kvæstet, hvoraf den ene er overført til Odense Universitetshospital med redningshelikopter.
  Det oplyser vagtchef Bjørn Pedersen, Syd- og Sønderjyllands Politi til TV SYD.
  Ulykken skete på Skodborgvej ved Langtvedvej kort efter klokken 12. Politiet har endnu ikke klarlagt omstændighedene ved ulykken, hvor den ene af bilerne brød i brand ved ulykken.
  